Kamena stolica Jelene Grube
<s>Stolica kraljice Jelene  pronađena je u Donjoj Bukovici kod Konjica, Bosna i Hercegovina.</s><s>Spomenik potiče sa kraja XIV stoljeća.</s><s>Danas se nalazi u Botaničkoj bašti Zemaljskog muzeja u Sarajevu.</s>

<s>Selo Bukovica udaljeno je oko 4 km sjeverno od ruševina srednjovjekovnog grada Bokševca, odnosno Bukovca.</s><s>Na području Donje Bukovice, odnosno zaseoka Dolac, Đoko Mazalić i Ante Kućan su 1953. godine pronašli stolicu, za koju su tada pretpostavili da je imala funkciju nadgrobnika.</s>

<s>Nacionalni spomenik 
Stolica je dio zbirke od 33 kamena spomenika iz srednjeg vijeka sa teritorije Bosne i Hercegovine.</s><s>Komisija za očuvanje nacionalnih spomenika, na sjednici održanoj 26. juna 2019. godine, donijela je odluku da se zbirka proglasi za nacionalni spomenik Bosne i Hercegovine.</s><s>Ovu odluku Komisija je donijela u sljedećem sastavu: Amir Pašić (predsjedavajući), Goran Milojević i Radoje Vidović.</s>

<s>Opis 
Dimenzije: 
 sjedište 70 cm x 60 cm x 50 cm
 naslon: (visina) 90 cm x (širina) 60 cm x (debljina) 30 cm
 ukupna visina 135 cm</s>

<s>Klesana je od jednog komada krečnjaka.</s><s>Sjedište joj je oblika istokrakog trapeza, koji je sa prednje strane koso zasječeno, da se noge mogu „podviti“.</s><s>Naslon za leđa je gotovo vertikalan i završava se krovom od dvije kose plohe.</s><s>Pozadina stolice nije ravna, nego je prema sredini svoje visine blago koso izbočena.</s><s>U cjelini gledana, stolica je u svom zadnjem dijelu duža.</s>

<s>Naslon je sa prednje strane ukrašen predstavom drveta života, a s lijeve i desne bočne strane uklesane su ljudske figure.</s><s>Na lijevoj strani prikazan je ženski lik sa bosanskom kraljevskom krunom na glavi, za koji se smatra da predstavlja upravo kraljicu Jelenu.</s><s>Na desnoj strani naslona prikazan je muški lik s mačem u rukama, figura nema kraljevskih obilježja, međutim mač kao simbol vlasti sugeriše da se radi o kraljevskom sucu ili dostojanstveniku.</s>

<s>Epitaf i tumačenja 
Na krovnoj plohi sa lijeve strane je uklesan natpis, pisan srednjovjekovnom bosanskom epigrafskom ćirilicom.</s><s>U transkripciji glasi:</s>

<s>Bukovica i okolina spadali su u takozvanu ‘Kraljevu zemlju’, zbog čega i ta okolnost ide u prilog pretpostavci o pripisivanju ove stolice kraljevskoj porodici.</s><s>Kamena stolica iz Bukovice najvjerovatnije je bila vladarsko prijestolje Jelene Grube, jedine samostalne kraljice koja je vladala Bosnom, nakon smrti svoga supruga kralja Dabiše (1395.-1398.)</s>

<s>Ime Ivana Pavlovića spominje se samo u lokalnoj predaji kao gospodar Bukovice.</s>

<s>Reference</s>

<s>Nacionalni spomenici u Sarajevu
Konjic
Kamene stolice u Bosni i Hercegovini
Tekstovi iz srednjovjekovne BiH</s>

